**ΚΕΦΑΛΑΙΟ 1. ΑΠΟ ΤΟΝ ΘΑΝΑΤΟ ΤΟΥ ΙΟΥΣΤΙΝΙΑΝΟΥ ΩΣ ΤΗΝ ΑΠΟΚΑΤΑΣΤΑΣΗ ΤΩΝ ΕΙΚΟΝΩΝ ΚΑΙ ΤΗ ΣΥΝΘΗΚΗ ΤΟΥ ΒΕΡΝΤΕΝ (565-843)**

**ΚΕΦ.1.**

**5. Η Εικονομαχία**

**Α.** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1.Η σύνοδος της Ιέρειας (754) καταδίκασε την εικονομαχία.

2. Οι ανεικονικές αντιλήψεις των κατοίκων των ανατολικών επαρχιών του Βυζαντίου δε σχετίζονται με την εκδήλωση της Εικονομαχίας.

3. Οι δύο πρώτοι Ίσαυροι (Λέων Γ΄ και Κωνσταντίνος  Ε΄) υπήρξαν οι πρωτεργάτες του κινήματος της Εικονομαχίας.

4. Η Εικονομαχία δεν επηρέασε τις σχέσεις της Βυζαντινής Αυτοκρατορίας με τη Δύση.

5. Οι αποφάσεις της Συνόδου της Ιέρειας (754) έκλεισαν οριστικά τα θέμα της εικονομαχίας.

6. Η Εικονομαχική πολιτική που υιοθέτησαν οι Ίσαυροι δημιούργησε ρήγμα στις σχέσεις της Ορθόδοξης με την Καθολική Εκκλησία.

7. Η λατρεία των εικόνων με όλες τις υπερβολές που περιέκλειε, ήταν απόλυτα αποδεκτή από τον βυζαντινό λαό τον 8ο αιώνα.

8. Στη σύνοδο της Ιέρειας (754) αποφασίστηκε η αποκατάσταση των εικόνων.

**Β.** Να δώσετε το περιεχόμενο των ακόλουθων ιστορικών όρων:

***Ανεικονικές αντιλήψεις:*** Αποτέλεσαν ιδεολογική βάση του κινήματος της εικονομαχίας στις ανατολικές επαρχίες του Βυζαντινού κράτους, δεδομένου ότι οι κάτοικοι των περιοχών αυτών στηρίζονταν στο επιχείρημα ότι η απεικόνιση του θείου με ανθρώπινη μορφή δεν συμβιβάζεται με τον χαρακτήρα του Χριστιανισμού ως καθαρά πνευματικής θρησκείας.

**Ερωτήσεις:**

1. Ποιοι υπήρξαν οι πρωτεργάτες της Εικονομαχίας και ποια ήταν η ιδεολογική βάση του κινήματος αυτού;
2. Να παρουσιάσετε τους κινδύνους που αντιμετώπιζε το Βυζαντινό Κράτος στις αρχές του 8ου αιώνα και επέβαλαν την υιοθέτηση εικονομαχικής πολιτικής.
3. Πότε εκδόθηκε και τι προέβλεπε το πρώτο επίσημο εικονομαχικό διάταγμα;
4. Ποιες συνέπειες είχε το πρώτο εικονομαχικό διάταγμα (730) στις σχέσεις της Βυζαντινής Αυτοκρατορίας με τη Δύση;
5. Με ποια Σύνοδο αποφασίστηκε η αποκατάσταση των εικόνων; Τι σήμαινε αυτή η απόφαση;